บิ๊กตู่ วอนเลิกวาทกรรม คนจนติดคุก ยัน รบ.ช่วยเหลือทุกคนเท่าเทียม
นายกฯ ขอเลิกเสียที วาทกรรมคนจนติดคุก ยัน รบ.ช่วยเหลือทุกคนเท่าเทียม ดีใจคดีเสือดำศาลชั้นต้นตัดสิน 19 มี.ค.ย้ำทุกคนต้องเข้าสู่กระบวนการยุติธรรม ขณะที่วันเกิดครบ 65 ปีนี้ งดตบเท้าอวยพร แต่ส่งการ์ดอวยพรแทนได้,เมื่อวันที่ 12 มี.ค.62 ที่ทำเนียบรัฐบาล พล.อ.ประยุทธ์ จันทร์โอชา นายกรัฐมนตรีและหัวหน้า คสช. กล่าวก่อนการประชุม ครม.ว่า รัฐบาลทำมามากมายมหาศาล อย่างคดีชาวบ้านเก็บเห็ดในป่าก็ได้รับการประกันตัว เดี๋ยวจะหาว่ารัฐบาลไม่ช่วยอีก รัฐบาลเน้นช่วยเหลือผู้ที่มีรายได้น้อย และต้องทำความเข้าใจกับเขาถึงกระบวนการยุติธรรม ที่บอกว่าคนจนติดคุก คนรวยไม่ติดคุก คนรวยเขามีทนายมีเงินสู้คดี คนจนไม่มีเงินไปประกันตัว รัฐบาลก็มาช่วยตรงนี้ ตราบใดที่รัฐบาลและทุกภาคส่วนเดินหน้าไปด้วยกัน ก็ไปด้วยกันได้ทั้งหมด เมื่อก่อนไม่มีการมาดูแลแบบนี้ วันนี้เลิกเสียทีวาทกรรมคนจนติดคุก,พล.อ.ประยุทธ์ กล่าวว่า คนเราไม่มีใครอยากทำผิดหรอก บางทีก็ด้วยการรู้เท่าไม่ถึงการณ์ เมื่อศาลยังไม่ตัดสินทุกคนก็ยังถือว่าเป็นผู้บริสุทธิ์ ถ้ามีพยานก็เอาไปสู้กันในศาล ศาลพิจารณาจากความเป็นจริง,ดีใจที่ได้รับทราบความคืบหน้าคดีเสือดำที่มีปัญหาอยู่ วันที่ 19 มี.ค.นี้ จะมีการตัดสินคดีในศาลชั้นต้น ทุกคนต้องเข้าสู่กระบวนการทั้งหมด ไปสู้คดีด้วยทนายหรืออะไรก็ว่ากันไป แต่ศาลจะดูจากวัตถุพยาน พยานบุคคล พล.อ.ประยุทธ์ กล่าว,ผู้สื่อข่าวรายงานว่า วันที่ 21 มี.ค.ที่จะถึงนี้ ซึ่งเป็นวันครบรอบวันคล้ายวันเกิดของ พล.อ.ประยุทธ์ ครบ 65 ปี พล.อ.ประยุทธ์ ได้แจ้งไปยังเหล่าทัพและส่วนราชการ ให้งดเข้าอวยพรในวันคล้ายวันเกิดปีนี้ แต่ให้ส่งเป็นการ์ดอวยพรแทนได้
นายกฯ ขอเลิกเสียที วาทกรรมคนจนติดคุก ยัน รบ.ช่วยเหลือทุกคนเท่าเทียม ดีใจคดีเสือดำศาลชั้นต้นตัดสิน 19 มี.ค. ย้ำทุกคนต้องเข้าสู่กระบวนการยุติธรรม ขณะที่วันเกิดครบ 65 ปีนี้ งดตบเท้าอวยพร
ประยุทธ์ จันทร์โอชา,นายกฯ,บิ๊กตู่,เสือดำ,กระบวนการยุติธรรม,ข่าวทั่วไป